老子曰：「聖人後其身而身先，外其身而身存。」非以其無私耶，惟其無私，故能成其私。夫無私即公也，而何以成其私哉？歷觀古之聖人，大道為公，無有顧其身家之私念，及功成德立， 宗廟享之，子孫保之，非所以成其私乎，今有金錢於此，吾苟認為世界公共流通之物，以之舉辦公益，此則錢可以永遠存在，天下後世，皆謂吾為公德之人；若吾據為私有，將金錢作為個人之私用，或即遺之子孫，則終化為烏有矣。故私曲者，終難逃乎天理之公，而公直者，反有以成其一己之私也。
此言公私成毀，聖凡大異，所以見天理也。
金錢之喻，私而公之，其私亦公，故公成私亦就；若私而私之，私終烏有。何況虧公以自私者，安有不敗？世人不明，膠固(3)不破，故兩失之。
1. 赫赫：顯耀盛大的樣子。
2. 替：滅絕。膠固：固執不通。